Елисавета Багряна
Декември

chitanka.info

Декември, ти донесе

мъгли и студ, и вятър,

и с облаци надвеси

небето над земята.

И как са кратки дните,

и колко пуст е дворът!

Край огъня присвити,

стоят на топло хората.

Но скоро снеговете

с килимите си бели

гори, нивя, полета

грижливо ще застелят.

На зимата цветята —

снежинките — ще падат

и пак ще е земята

като невеста млада.

И с радост ний тогава

ще си нарамим ските,

и весели, и здрави

ще идем в планините.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.